Gebruikerbespreking:10Snaar ghitaar - Wikipedia

# Gebruikerbespreking:10Snaar ghitaar

### vanuit Wikipedia, die vrye ensiklopedie.

## [wysig] Vreemde wysigings

10Snaar, ek verstaan nie mooi die volgende wysigings van jou nie [1], [2], [3] en [4]. Die doelbewuste verwydering van bladsy-inhoud, sonder die melding van 'n geldige rede, kwalifiseer as vandalisme. Ek besef natuurlik dat hierdie waarskynlik nie doelbewuste vandalisme van jou kant af was nie, maar verstaan egter nie mooi waarom jy dit gedoen het nie. Ek moet jou egter vermaan om asseblief nie weer so iets te doen nie.

Ek vermoed jy is ongelukkig nadat die artikel, Viktor van Niekerk, vir verwydering genomineer is? Moet asseblief nie dat dit jou traak nie: baie van ons maak foute aan die begin van ons deelname hier. Aan die begin was ek geesdriftig oor die genealogiese inskrywing van elke liewe persoon op aarde en het ek hoegenaamd niks geweet oor kopieregwette en dies meer nie. Hoe langer mens egter vertoef, hoe meer leer mens oor die projek en oor wat aanvaarbaar is en wat nie. Dit help ook om te vra as mens nie weet nie, of onseker is. Hier is baie mense wat gretig is om te help. Anrie 20:44, 10 Augustus 2007 (UTC)

Adriaan en RM, julle is myns insiens nie vertroud met die wêreld van die tiensnaarghitaar nie. Wie is julle miskien om te oordeel wie 'n wêreldkenner op 'n gebied is waarvan julle geen benul het nie? Maar dit is geen verrassing nie, net die "Tall Poppy" Sindroom wat in mens sou verwag van tipies jaloerse Afrikaners wat hul eie mense wat internasionaal presteer niks sal gun nie.

Kry klaar en verwyder die artikel. (Waarom is dit weer op?) Maar as dit verwyder word verwyder ook die tiensnaarghitaar artikel. Dit is aan Viktor van Niekerk se navorsing alleen te danke dat die tiensnaarghitaar van Narciso Yepes - eens totaal misverstaan - nou internasionaal groter herkenning kry vir sy wetenskaplike en musikale logika. Dit is aan Viktor van Niekerk se navorsing te danke dat tiensnaarghitaarspelers internasionaal vertroud is met die eens vergete/onbekende repertorium van dié instrument. Etc.

Dit maak geen sin om 'n artikel oor die tiensnaarghitaar te behou as die persoon wie se navorsing daarvoor verantwoordelik is, volgens julle opinie, niks noemenswaardig vir die musiekwêreld gedoen het nie.

10Snaar ghitaar 08:18, 12 Augustus 2007 (UTC)

Ontsluit van "http://af.wikipedia.org/wiki/Wikipedia:Bladsyverwydering"

Ontsluit van "http://af.wikipedia.org../../../1/0/s/Gebruikerbespreking%7E10Snaar_ghitaar_1344.html"

##### Views

- Gebruikerblad
- Bespreking
- Huidige wysiging

##### Soek